ananddey/assamese-wiki-corpus huggingface dataset:
পীযুষ কান্তি ৰয়

পীযুষ কান্তি ৰয় এগৰাকী ভাৰতীয় চলচ্চিত্ৰৰ শব্দযন্ত্ৰী। তেওঁ পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী। ‘চালিয়া’, ‘ৰেশম কী ডোৰী’ আদি হিন্দী চলচ্চিত্ৰৰ শব্দযন্ত্ৰী ৰয়ে কেইখনমান অসমীয়া ছবিত কাম কৰাৰ উপৰিও বিজয় চৌধুৰীৰ সৈতে তেওঁ কাঁচঘৰ নামৰ অসমীয়া ছবি এখন পৰিচালনা কৰিছিল।

প্ৰাৰম্ভিক জীৱন

পীযুষ ৰয়ৰ জন্ম গুৱাহাটীত। দেউতাকৰ নাম আছিল শৰৎ ৰয়, যি বৰ্তমানৰ ধুবুৰী জিলাৰ অন্তৰ্গত গোলোকগঞ্জৰ মূল নিবাসী আছিল। দেউতাক আছিল অসম চৰকাৰৰ কৰ্মচাৰী। শ্বিলঙৰ ছেই্ণ্ট এডমাণ্ড কলেজত বি.এচ.চিৰ প্ৰথম বাৰ্ষিকলৈ পঢ়াৰ পিছত ৰয়ে পুণেৰ ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানলৈ শব্দযন্ত্ৰীৰ পাঠ্যক্ৰম লবলৈ যায়। আৰ্থিক অৱস্থা সিমান টনকিয়াল নাছিল। গতিকে অসম চৰকাৰৰ এটা বৃত্তিৰ বাবে তেওঁ চেষ্টা চলাইছিল যদিও চৰকাৰে কোনো বৃত্তি অনুমোদন নকৰিলে।

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
দাৰ্জিলিং হিমালয়ান ৰেল

দাৰ্জিলিং হিমালয়ান ৰেল পশ্চিমবংগৰ শিলিগুড়িৰ পৰা দাৰ্জিলিং চহৰলৈ চলাচল কৰা এখন নেৰ'গজ ৰেল পৰিসেৱা। এই ৰেল টয় ট্ৰেন বা পুতলা ৰেল নামে জনাজাত। দাৰ্জিলিং হিমালয়ান ৰেল ভাৰতীয় ৰেল কৰ্তৃপক্ষৰ দ্বাৰা পৰিচালিত হয়।

১৮৭৯ চনৰ পৰা ১৮৮১ চনৰ মাজভাগত নিৰ্মাণ কৰা এই ৰেলপথৰ দৈৰ্ঘ্য ৮৬ কিলোমিটাৰ (৫৩ মাইল)। সমুদ্ৰপৃষ্ঠৰ পৰা ইয়াৰ উচ্চতা শিলিগুড়িত ১০০ মিটাৰ (৩২৮ ফুট) আৰু দাৰ্জিলিঙত ২,২০০ মিটাৰ (৭,২১৮ ফুট)। বৰ্তমানে এইখন ভাপ ইঞ্জিনৰ দ্বাৰা চলে। দাৰ্জিলিঙৰ মেল ট্ৰেনৰ বাবে ডিজেল ইঞ্জিন ব্যৱহাৰ কৰা হয়।

১৯৯৯ চনত ইউনেস্কো দাৰ্জিলিং হিমালয়ান ৰেলক বিশ্ব ঐতিহ্যবাহী স্থানৰ তালিকাভুক্ত কৰা হয়। ২০০৫ চনত নীলগিৰি পাৰ্বত্য ৰেলকো ইয়াৰ লগতেই বিশ্ব ঐতিহ্যৰ তালিকাভুক্ত কৰা হয়।

ইতিহাস

১৮৭৮ চনত ষ্টেণ্ডাৰ্ড গেজ ৰেলৰ মাধ্যমৰে কলকাতা আৰু শিলিগুড়ি সংযুক্ত হয়। হিমালয়ৰ পাদদেশত অৱস্থিত শিলিগুড়িৰ পৰা এটা কাৰ্ট ৰোডেৰে (নতুন হিল কাৰ্ট ৰোড) দাৰ্জিলিং সংযোজিত হয়। এই ৰাস্তাত টাঙ্গা পৰিসেৱা চলি আছিল। ফ্ৰেঙ্কলিন প্ৰিষ্টেজ নামৰ ইষ্টাৰ্ন বেঙ্গল ৰেলৱে কোম্পানীৰ জনৈক এজেণ্ট চৰকৰৰ ওচৰত বাষ্পচালিত ট্ৰামৰ মাধ্যমেৰে শিলিগুড়িক দাৰ্জিলিঙৰ সৈতে সংযুক্ত কৰাৰ প্ৰস্তাৱ দিয়ে। পুতলা ৰেল নামেৰে জনাজাত এই ৰেলৱে পৰ্যটকৰ আকৰ্ষণৰ কেন্দ্ৰ।

ছবি ভৰাল

তথ্য সংগ্ৰহ

বাহ্যিক সংযোগ

Official site
Darjeeling Himalayan Railway Society site
Indian Railways site
Pictures of Darjeeling and the Toy Train
Panographic view
Kit to build a 'B' Class Locomotive in 4 mm scale
Kits to build the coaches of the DHR
International Working Steam Locomotives site
List of Darjeeling Toy Trains and Time-Tables

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:পশ্চিমবংগ
শ্ৰেণী:ভাৰতৰ পাৰ্বত্য ৰেল
শাৰদী শইকীয়া

শাৰদী শইকীয়া অসমৰ এগৰাকী ভাৰতীয় শাস্ত্ৰীয় নৃত্যশিল্পী, নৃত্যৰ শিক্ষাগুৰু আৰু চেতাৰ বাদক। ২০২২ চনত অসম চৰকাৰৰ সাংস্কৃতিক পৰিক্ৰমা বিভাগে নৃত্যশিল্পীগৰাকীক বিষ্ণু ৰাভা বঁটাৰে সন্মানিত কৰে।

প্ৰাৰম্ভিক জীৱন

শইকীয়াই গুৱাহাটীৰ কটন মহাবিদ্যালয়ৰ পৰা প্ৰাণীবিজ্ঞান বিষয়ত স্নাতকোত্তৰ উপাধি লাভ কৰে। ইয়াৰ পিছতেই তেওঁ যোৰহাটৰ বাহনা মহাবিদ্যালয়ত যোগদান কৰি আঠ বছৰ শিক্ষাদান কৰে।

নৃত্যৰ শিক্ষা আৰু কেৰিয়াৰ

৫ বছৰ বয়সৰপৰাই শইকীয়াই নৃত্যৰ আনুষ্ঠানিক শিক্ষা গ্ৰহণ কৰিছিল। তেওঁ প্ৰথমাৱস্থাত ৰথীন সিঙৰ ওচৰত মণিপুৰী নৃত্যৰ শিক্ষা লয়। পৰৱৰ্তী সময়ত তেওঁ কথক নৃত্য আৰু সত্ৰীয়া নৃত্য শিকিবলৈ লয়। শইকীয়াই সত্ৰীয়া নৃত্য জটিল বুলি অনুভৱ কৰে আৰু লক্ষ্য কৰে যে সেই সময়ত ইয়াক খুব কমসংখ্যক লোকেহে শিকি আছিল। এই নৃত্য ভালদৰে আয়ত্ত কৰিবলৈ নৌপাওঁতেই বৰবায়নে তেওঁক মঞ্চত নৃত্য প্ৰদৰ্শন কৰিবলৈ দিয়ে। তেওঁ শইকীয়াই সত্ৰীয়া নৃত্যক জনপ্ৰিয় কৰি তোলাৰ লগতে কথক আৰু মণিপুৰী নৃত্যৰ অনুশীলন এৰি সত্ৰীয়াত মনোনিৱেশ কৰাটো বিচাৰিছিল।

চাকৰি জীৱন

শইকীয়াই কাহিলীপাৰাৰ উচ্চতৰ শিক্ষা সঞ্চালকৰ ডেপুটী ডাইৰেক্টৰ হিচাপে কাৰ্যনিৰ্বাহ কৰিছিল। ইয়াত শিক্ষাদানৰ লগতে তেওঁ সত্ৰীয়া নৃত্যৰ ইতিহাস আৰু ক্ৰমবিকাশৰ বিষয়ে গৱেষণাও কৰে।

ব্যক্তিগত জীৱন

শাৰদী শইকীয়া গুৱাহাটী চিকিৎসা মহাবিদ্যালয়ৰ অধ্যাপক ধ্ৰুৱ জ্যোতি বৰাৰ সৈতে বিবাহপাশত আৱদ্ধ হয়।

বঁটা আৰু সন্মান

সংগীত নাটক একাডেমী বঁটা (২০১৫)
বিষ্ণু ৰাভা বঁটা (২০২২)
দেৱদাসী ৰাষ্ট্ৰীয় বঁটা

তথ্য সংগ্ৰহ

শ্ৰেণী:অসমীয়া নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:জীৱিত ব্যক্তি
মাচৰত জাহৰা

মাচৰত জাহৰা (জন্ম: ৮ ডিচেম্বৰ,১৯৯৩) জম্মু আৰু কাশ্মীৰৰ শ্ৰীনগৰৰ এগৰাকী ফ্ৰিলান্স ফটো সাংবাদিক। তেওঁ স্থানীয় সম্প্ৰদায় আৰু মহিলাসকলৰ বিষয়ৰ ওপৰত সাংবাদিকতা কৰে। তেওঁ আন্তৰ্জাতিক মহিলা মিডিয়া ফাউণ্ডেচনৰ পৰা ফটোজাৰ্নালিজম বঁটাত ২০২০ চনৰ "আনজা নিদ্ৰিংহাউছ সাহস" আৰু সাহসী আৰু নৈতিক সাংবাদিকতা ২০২০ ৰ বাবে পিটাৰ মেকলাৰ বঁটা লাভ কৰিছিল।

জীৱনী

মাচৰত জাহৰাৰ জন্ম হৈছিল ১৯৯৩ চনৰ ৮ ডিচেম্বৰত জম্মু আৰু কাশ্মীৰৰ হাৱালত এটা কাশ্মীৰী মুছলমান পৰিয়ালত। মাচৰতৰ দেউতাক এজন ট্ৰাক চালক আৰু মাতৃ এগৰাকী গৃহিণী। তেওঁ কাশ্মীৰৰ কেন্দ্ৰীয় বিশ্ববিদ্যালয়ত সাংবাদিকতা অধ্যয়ন কৰিছিল। তেওঁ কাশ্মীৰ সংঘৰ্ষৰ আলোকচিত্ৰ তুলি বিশ্বৰ সাংবাদিক জগতত বিশেষকৈ তেওঁৰ ফটো দ্য ৱাশ্বিংটন পোষ্ট, দ্য নিউ হিউমেনিটেৰিয়ান, টিআৰটি ৱৰ্ল্ড, আল জাজিৰা, দ্য কাৰাভান, দ্য চান, দ্য নিউজ আৰব আৰু দ্য ৱৰ্ল্ড উইকলিত আদিত প্ৰকাশ পাই আহিছে।
মাচৰতে নিজৰ চাকৰি আৰু লিংগৰ ওপৰত আধাৰিত কৰি নিৰন্তৰ প্ৰতিৰোধ অনুভৱ কৰে কিয়নো তেওঁ অঞ্চলটোৰ মহিলা ফটো সাংবাদিকৰ এটা সৰু গোটৰ এটা সদস্য। ২০১৮ চনৰ এপ্ৰিলত জাহৰাক তেওঁৰ ফেচবুকত এটা এনকাউণ্টাৰ ছাইটৰ পৰা এখন ছবি শ্বেয়াৰ কৰাৰ পিছত আৰক্ষীক তথ্য যোগান ধৰোঁতা হিচাপে লেবেল লগোৱা হৈছিল।
২০২০ চনৰ এপ্ৰিল মাহত জম্মু-কাশ্মীৰ আৰক্ষীয়ে বেআইনী কাৰ্যকলাপ (প্ৰতিৰোধ) আইনৰ অধীনত এখন এজাহাৰত জাহৰাৰ নাম উল্লেখ কৰে, যাক সাধাৰণতে সন্ত্ৰাসবাদীক লক্ষ্য কৰি লোৱাৰ বাবে ব্যৱহাৰ কৰা হয়।

বঁটা

২০২০ চনত জাহৰাই আন্তৰ্জাতিক মহিলা মিডিয়া ফাউণ্ডেচনৰ পৰা ফটোজাৰ্নালিজম বঁটাত আনজা নিড্ৰিংহাউছ কাৰেজ বঁটা লাভ কৰিছিল। তেওঁক "কাশ্মীৰৰ মহিলাসকলৰ বিষয়ে আন্তৰ্জাতিক প্ৰেক্ষাপটত ডাঙি ধৰাৰ বাবে সাহসী আৰু নৈতিক সাংবাদিকতা ২০২০ ৰ বাবে পিটাৰ মেকলাৰ বঁটাৰে পুৰস্কৃত কৰা হৈছিল।

তথ্য সংগ্ৰহ

শ্ৰেণী: জীৱিত ব্যক্তিশ্ৰেণী: ভাৰতীয় ব্যক্তিশ্ৰেণী: সাংবাদিক
শীতল যুদ্ধ

শীতল যুদ্ধ (; ) হৈছে দ্বিতীয় বিশ্বযুদ্ধৰ পৰৱৰ্তী সময়ত আমেৰিকা যুক্তৰাষ্ট্ৰ আৰু ইয়াৰ মিত্ৰসমূহ আৰু ছ'ভিয়েট সংঘ আৰু ইয়াৰ মিত্ৰসমূহৰ মাজত থকা ৰাজনৈতিক আৰু সামৰিক উত্তেজনাপূৰ্ণ অৱস্থা। ইতিহাসবিদসকল শীতল যুদ্ধৰ সঠিক কাল সম্পৰ্কে একমত নহয় কিন্তু ১৯৪৭-১৯৯১ চনলৈকে এই অৱস্থা বিৰাজ কৰা বুলি মানি লোৱা হয়। দুই পক্ষৰ মাজত মুকলিকৈ কোনো যুদ্ধ হোৱা নাছিল বাবে ইয়াক "শীতল" বোলা হৈছিল। কিন্তু প্ৰক্সী যুদ্ধ বোলা কেইবাখনো যুদ্ধ কোৰিয়া, ভিয়েটনাম আৰু আফগানিস্তানৰ সংঘটিত হৈছিল য'ত দুই পক্ষই বিপৰীত গোটলৈ সমৰ্থন আগবঢ়াইছিল। আমেৰিকা যুক্তৰাষ্ট্ৰ আৰু ইয়াৰ মিত্ৰ দেশসমূহ আছিল গণতন্ত্ৰ আৰু পুঁজিবাদৰ সপক্ষে; আৰু ছ'ভিয়েট সংঘ আৰু তাৰ মিত্ৰ দেশসমূহ আছিল সাম্যবাদী বা সমাজতন্ত্ৰপন্থী। শীতল যুদ্ধৰ সময়ত আমেৰিকা যুক্তৰাষ্ট্ৰৰ প্ৰধান প্ৰধান মিত্ৰ আছিল যুক্তৰাজ্য, ফ্ৰান্স, পশ্চিম জাৰ্মানী, জাপান আৰু কানাডা। ছ'ভিয়েট সংঘৰ পক্ষত আছিল পূব ইউৰোপৰ কেইবাখনো ৰাষ্ট্ৰ, যেনে বুলগেৰিয়া, চেকোস্লোভাকিয়া, হাংগেৰী, পোলেণ্ড, পূব জাৰ্মানী আৰু ৰোমানিয়া। শীতল যুদ্ধৰ কিছুকাল কিউবা আৰু চীন-এ চোভিয়েটক সমৰ্থন দিছিল। যিবোৰ দেশে দুই পক্ষক চৰকাৰীভাৱে সমৰ্থন দিয়া নাছিল সেইবোৰক নিৰপেক্ষ দেশ বোলা হৈছিল। তৃতীয় বিশ্বৰ নিৰপেক্ষ দেশবোৰ জোট-নিৰপেক্ষ আন্দোলনৰ অংশ আছিল। অবশেষত ছ'ভিয়েট সংঘৰ নাটকীয় পৰিৱৰ্তন আৰু পতনৰ পাছত এই যুদ্ধৰ সমাপ্তি হয়।

ইংৰাজীত 'Cold War' শব্দৰাজী পোনপ্ৰথমে আমেৰিকান সাংবাদিক ৱাল্টাৰ লিপমেনে ১৯৪৭ চনত সাধাৰণভাৱে ব্যৱহাৰ কৰে। এই ঐতিহাসিক ঘটনাৱলীক বিশেষভাৱে বুজাবলৈ শব্দৰাজী আমেৰিকাৰ ডেম'ক্ৰেটিক ৰাষ্ট্ৰপতিসকলৰ পৰামৰ্শদাতা বাৰ্নাড বাৰুকে ব্যৱহাৰ কৰে।

শীতল যুদ্ধৰ মূল ভেঁটি

পুঁজিবাদী আৰু সমাজবাদী মতাদৰ্শৰ মাজত থকা পাৰ্থক্য,
পাৰস্পৰিক সন্দেহ-ঘৃণা-ঈৰ্ষা ইত্যাদি,
পাৰস্পৰিক বুজা-পৰাৰ অভাৱ অথবা ভুল বুজা-বুজি,
ৰাছিয়াৰ সামৰিক শক্তিৰ উত্থান৷

তথ্যসূত্ৰ

বহিঃসংযোগ

সংগ্ৰহশালা
Open Society Archives, Budapest (Hungary), one of the biggest history of communism and cold war archives in the world
An archive of UK civil defence material
Post-Cold War World Economy from the Dean Peter Krogh Foreign Affairs Digital Archives
CONELRAD Cold War Pop Culture Site
CBC Digital Archives Cold War Culture: The Nuclear Fear of the 1950s and 1960s
The Cold War International History Project (CWIHP)
The Cold War Files
CNN Cold War Knowledge Bank comparison of articles on Cold War topics in the Western and the Soviet press between 1945 and 1991
The CAESAR, POLO, and ESAU Papers –This collection of declassified analytic monographs and reference aids, designated within the Central Intelligence Agency (CIA) Directorate of Intelligence (DI) as the CAESAR, ESAU, and POLO series, highlights the CIA's efforts from the 1950s through the mid-1970s to pursue in-depth research on Soviet and Chinese internal politics and Sino-Soviet relations. The documents reflect the views of seasoned analysts who had followed closely their special areas of research and whose views were shaped in often heated debate.

গ্ৰন্থপঞ্জী
Annotated bibliography for the arms race from the Alsos Digital Library

সংবাদ
Video and audio news reports from during the cold war

শিক্ষামূলক সংগ্ৰহশালা
Minuteman Missile National Historic Site: Protecting a Legacy of the Cold War , a National Park Service Teaching with Historic Places (TwHP) lesson plan

শ্ৰেণী:যুদ্ধ
শ্ৰেণী:দ্বিতীয় বিশ্বযুদ্ধ
শ্ৰেণী:আধুনিক ইতিহাস
মঞ্জুল ভাৰ্গৱ

মঞ্জুল ভাৰ্গৱ ভাৰতৰ এগৰাকী বিশিষ্ট গণিতজ্ঞ।

উদ্ধৃতিসমূহ

বৈজ্ঞানিক গৱেষণা কৰাটো সঁচাকৈয়ে এক বিচিত্ৰ অনুভূতি। আপুনি এজন অন্বেষণকাৰীৰ দৰে অনুভৱ কৰিব, যেন এজন শিল্পীয়ে ক্ষেত্ৰসমূহত আৰ্হি বিচাৰিবলৈ চেষ্টা কৰিছে য'ত নেকি পূৰ্বতে মানুহে বিশৃংখলতা থকা বুলিহে ভাবিছিল। সেয়েহে বিজ্ঞান কৰাটো এটা বিৰাট দুঃসাহসিক অভিযানৰ দৰে। এইটো বহু আনন্দদায়ক আৰু জগতৰ বাবেও অতি গুৰুত্বপূৰ্ণ।

বাহ্যিক সংযোগ

উৎস

Category:গণিতজ্ঞ
Category:ফিল্ডছ মেডেল বিজয়ী
Category:জীৱিত ব্যক্তি
কোলাৰম্মা

কোলাৰম্মা (ইংৰাজী: Kolaramma) ভাৰতৰ কৰ্ণাটকৰ কোলাৰ চহৰৰ প্ৰধান উপাস্য দেৱী। কোলাৰাম্মা মন্দিৰটো বহু হাজাৰ বছৰ পুৰণি আৰু চোল ৰাজবংশৰ দ্বাৰা দক্ষিণ ভাৰতীয় শৈলীত নিৰ্মাণ কৰা হৈছিল। দেৱী পাৰ্বতীক কোলাৰৰ মানুহে কোলাৰম্মা বুলি পূজা কৰে। মহীশূৰৰ পূৰ্বৰ মহাৰাজসকলে কোলাৰম্মাৰ আশীৰ্বাদ ল’বলৈ সঘনাই এই মন্দিৰলৈ আহিছিল বুলি কোৱা হয়। কোলাৰম্মা মন্দিৰত চোল সাম্ৰাজ্যৰ দিনৰ শিলালিপি সংৰক্ষিত কৰা আছে৷ মন্দিৰটোত সুন্দৰকৈ খোদিত কোলাৰম্মাৰ মূৰ্তি আৰু চানেকী আছে যিবোৰ সেই অঞ্চলত প্ৰচুৰ পৰিমাণে পোৱা গ্ৰেনাইট শিল ব্যৱহাৰ কৰি কৰা হৈছে নিৰ্মাণ কৰা হৈছে৷

এই মন্দিৰৰ আন এগৰাকী দেৱী হৈছে চেলাম্মা বা বৃশ্বিক দেৱী। চেলাম্মা মন্দিৰত প্ৰাৰ্থনা কৰিলে দেৱীয়ে ব্যক্তি জনক বৃশ্বিকৰ দংশনৰ পৰা ৰক্ষা কৰে বুলি মানুহে বিশ্বাস কৰে। মন্দিৰৰ আন এটা আমোদজনক কথা হ'ল হুণ্ডি বা কুঁৱা যিটো মানুহৰ পৰা ধনৰ নৈবদ্য সংগ্ৰহ কৰিবলৈ ব্যৱহাৰ কৰা হয়, আৰু মন্দিৰৰ মজিয়াত থকা এই সৰু হুণ্ডিটোত অন্ততঃ এটা মুদ্ৰা ৰখাটো এটা পৰম্পৰা৷ এই হুণ্ডিটো হৈছে মাটিত খন্দা এটা ডাঙৰ গাঁত, গাঁতটোত এতিয়াও শ শ বছৰৰ পৰা জমা হোৱা মুদ্ৰাৰ জনজননিৰ শব্দ শুনিবলৈ পোৱা যায়।

চিত্ৰ সম্ভাৰ

তথ্য সংগ্ৰহ

শ্ৰেণী:হিন্দু দেৱী
ভ্ৰাম্যমাণ থিয়েটাৰৰ নাট্য তালিকা (২০১২-১৩)

#
থিয়েটাৰ (প্ৰযোজক)
নাটক
নাট্যকাৰ
অভিনয়ত

১
বৃন্দাৱন থিয়েটাৰ (গণেশ ৰায় মেধি (বংকিম))
ময়ূৰী তোমাক ভাল পাওঁ
অভিজিত ভট্টাচাৰ্য
প্ৰসেনজিৎ, মুনমী ফুকন,চিন্ময় কটকী, চম্পক শৰ্মা,কল্পনা শৰ্মা আদি
জোনাক
মুনিন বৰুৱা
মৰম এজাক ধুমুহা
অভিজিত ভট্টাচাৰ্য

৩
শ্ৰীমন্ত শংকৰদেৱ থিয়েটাৰ (বিশ্ব শইকীয়া)
চিত্ৰহাৰৰ মধুবালা (পৰিচালনাঃ প্ৰদীপ নিশিথ)
প্ৰদীপ নিশিথ
মমী ডেকা, প্ৰদীপ নিশিথ, অৰুণ হাজৰিকা, জেফি বক্সী গজেন চৌধুৰী, গুণেন বৰা, পল্লৱী বৰা, জুলি শইকীয়া, মনজ্যোৎস্না, গীতাৱলী বৰা, আদি
এখনি নীলা চাদৰ (পৰিচালনাঃ ৰাজেশ ভূঞা)
সমৰেন্দ্ৰ্ বৰ্মন
লটকণৰ লটি-ঘটি
সেৱাব্ৰত বৰুৱা

৪
আৱাহন থিয়েটাৰ (কৃষ্ণ ৰয়)
তেজ
অভিজিৎ ভট্টাচাৰ্য
ৰবি শৰ্মা, মৈত্ৰেয়ী প্ৰিয়দৰ্শিনী, ভূপেন ডেকা, অৰুণ বৰা, অভিজিৎ গোস্বামী, চন্দন বৰা, জোনালী দেৱী, নীলিমা ডেকা, পপী শৰ্মা আদি
প্ৰশান্ত ফুকনৰ প্ৰেমপত্ৰ
অভিজিৎ ভট্টাচাৰ্য
গৃহযুদ্ধ'
মুনিন বৰুৱা
-

rowspan="4" align=
rowspan="4" align=
হিয়াত এপাহি গোলাপ
অভিজিৎ ভট্টাচাৰ্য
rowspan="4" align= | তপন দাস, আঙুৰলতা, ধৰ্মেন্দ্ৰ নাথ, দুলুমনি ডেকা, হীৰেন মেধি, দীপক তালুকদাৰ, তুষাৰ প্ৰীতম, জিতু ডেকা, ৰাজশ্ৰী বৰা, গিৰিজা শৰ্মা, নৱ দত্ত, পংকজ বৰা, ৰঞ্জুশ্ৰী বৰা আদি
-
অজলাৰ বিয়াৰ উৰুলি
দিলীপ বৰা
-
প্ৰশান্ত সাগৰ
নীলমণি দত্ত
-
মোক স্বামী নালাগে
ভৱেন বৰুৱা

লগতে চাওক

২০১১ বৰ্ষৰ অসমৰ ভ্ৰাম্যমাণ থিয়েটাৰৰ নাট্য তালিকা

তথ্য সংগ্ৰহ

শ্ৰেণী:ভ্ৰাম্যমাণ থিয়েটাৰ
শ্ৰেণী:অসম সম্পৰ্কীয় তালিকা
সমীক্ষণ

সমীক্ষণ
অসমীয়া ভাষাত প্ৰকাশিত মাহেকীয়া আলোচনী৷ সমাজ-ৰাজনীতি বিষয়ক মুখ্য কৰি এই আলোচনী প্ৰকাশ হৈ আহিছে৷ ৰাজনৈতিক-অৰ্থনৈতিক বিশ্লেষণৰ উপৰি সাম্প্ৰতিক ঘটনাক্ৰম, সাহিত্য-বিজ্ঞান আদি বিষয়ৰ নিবন্ধ প্ৰকাশত আলোচনীখনিয়ে গুৰুত্ব দিয়ে৷ আদিতে যোৰহাটৰ পৰা প্ৰকাশ পোৱা আলোচনীখনি ২০২৫ বৰ্ষৰ ফেব্ৰুৱাৰী মাহৰপৰা গুৱাহাটীৰ অসম লাইভ ২৪ সংবাদ প্ৰতিষ্ঠানে প্ৰকাশ কৰিবলৈ লৈছে৷ তেতিয়াৰে পৰা মুখ্য সম্পাদকৰ দায়িত্বত আছে দিগন্ত ওজা৷ আলোচনীখনৰ RNI Regd. নম্বৰ হৈছে- Ass/Ass/2010/ 33995 আৰু ISSN নম্বৰ হৈছে- 2319-4561

ইতিহাস

২০১০ চনৰ এপ্ৰিল মাহৰ পৰা জোনজ্যোাতি দত্তবৰাৰ সম্পাদনাত যোৰহাটৰ পৰা সমীক্ষণ আলোচনীৰ প্ৰকাশ আৰম্ভ হয়৷ মাহেকীয়া বাৰ্তালোচনী হিচাপে প্ৰকাশ আৰম্ভ হোৱা আলোচনীখনি আছিল ৱান-ফ’ৰ ডিমাই আকাৰৰ ৪৮ পৃষ্ঠাৰ৷ বিহু আৰু পূজাত বিশেষ সংখ্যা বৰ্ধিত কলেৱৰত প্ৰকাশ পাইছিল৷ ২০১৭ চনলৈকে এনে ৰূপত প্ৰকাশিত আলোচনীখনি পৰৱৰ্তীকালত হাফ ডিমাই (টেবলইড) আকাৰত প্ৰকাশ পায়৷ কোভিড মহামাৰীৰ সময়ত আলোচনীখনিৰ প্ৰকাশ বন্ধ হয়৷ পৰৱৰ্তীকালত গুৱাহাটীৰ অসম লাইভ ২৪ সংবাদ প্ৰতিষ্ঠানৰ মূল গোষ্ঠী সুৰেকা পাব্লিকেশ্যনছ প্ৰাইভেট লিমিটেডৰ অধ্যক্ষ নৃপেন দাসে এই আলোচনী অধিগ্ৰহণ কৰি প্ৰকাশ আৰম্ভ কৰে৷ নতুন ৰূপত আলোচনীখনি ৯৬ পৃষ্ঠাৰ ৱান-ফ’ৰ ডিমাই আকাৰত ৰঙীন আকাৰত ছপা হৈছে৷ নতুন প্ৰকাশকালতো জোনজ্যোতি দত্তবৰা সম্পাদকৰ দায়িত্বত আছে৷

তথ্যসূত্ৰ

শ্ৰেণী:অসমীয়া আলোচনী
অনাভেদী যৌনক্ৰিয়া

অনাভেদী যৌনক্ৰিয়া হৈছে অন্তৰ্ভেদী যৌন সংগমৰ বিপৰীত, অৰ্থাৎ এনেকুৱা যৌন সম্পৰ্কত কোনো শিশ্ন বা লিংগ প্ৰৱেশ কৰোৱা নহয়। এনে যৌন কাৰ্য্যৰ ভিতৰত আছে চুমা, মৰ্দন বা লেহন আদি। অনাভেদী যৌন সম্পৰ্ক শৃংগাৰৰ দৰে হ'লেও মূলতঃ সেয়া নহয়। বহুতে হয়তো ইয়াক মৌলিক যৌন কাৰ্য্য হিচাপে বা কেৱল প্ৰেমৰ প্ৰকাশ হিচাপে ব্যৱহাৰ কৰিব পাৰে।

আধুনিক যুগত এই অবিভাজিত বা অনাভেদী যৌন কাৰ্য্যই মূলসুঁতিৰ যৌনতাত প্ৰৱেশ কৰিছে আৰু ইয়াক ‘যৌন সম্পৰ্ক’ৰ এক প্ৰকাৰ বুলি গণ্য কৰা হয়।

সংজ্ঞা আৰু চৰ্চা

সাধাৰণ

যদিওবা অনাভেদী যৌন সম্পৰ্কৰ সংজ্ঞাৰ পৰা বুজা যায় যে এনে কাৰ্য্যত কোনো ধৰণৰ যৌন প্ৰৱেশক্ৰিয়া জড়িত নহয়, তথাপিও কিছুমান বিশেষ পদাৰ্থৰ দ্বাৰা প্ৰৱেশ বা মৌখিক যৌন সম্পৰ্কক যৌন সম্পৰ্কৰ অংশ বুলি গণ্য কৰা হয়।

পাৰস্পৰিক হস্তমৈথুন

পাৰস্পৰিক হস্তমৈথুনত সাধাৰণতে দুজন বা তাতকৈ অধিক লোকে ইজনে সিজনৰ যৌনাংগ হাতেৰে স্পৰ্শ কৰি উত্তেজিত কৰে।

সম্পূৰ্ণ অবিভাজিত যৌন সম্পৰ্ক

তলত দিয়া কাৰ্য্যসমূহ হৈছে এনেধৰণৰ যৌন কাৰ্য্য:

Armpit fetishism:
একেলগে শুই থকা:
কামমূলক অঙ্গমৰ্দন: এই কাৰ্য্য দুজন বা তাতকৈ অধিক লোকৰ মাজত হ’ব পাৰে। এই ক্ৰিয়াত তেল ব্যৱহাৰ কৰি শৰীৰত তাপ বিয়পাই দিব পাৰি বা কেৱল হাতেৰে শৰীৰ মালিচ কৰিব পাৰি।
ভৰি মৈথুন: যেতিয়া সংগীয়ে ভৰিৰে আন সংগীৰ লিংগক উদ্দীপিত কৰে।
ঘৰ্ষণ বা ঘৰ্ষকাম: লিংগৰ সৈতে লিংগৰ সংস্পৰ্শ
হস্তমৈথুন:
স্তনৰ সৈতে সম্পৰ্ক: যেতিয়া এজন সংগীয়ে আনজনৰ লিংগক তাইৰ স্তনৰ সহায়ত উদ্দীপিত কৰে
অভেদী পায়ুমৈথুন: ইয়াত লিংগই নিতম্ব স্পৰ্শ কৰে, কিন্তু লিংগটোৱে নিতম্বৰ ভিতৰত সোমাই নাযায়। এইখিনিতেই পায়ু সংগমৰ সৈতে ইয়াৰ পাৰ্থক্য। নিতম্বৰ ওপৰত ৰক্ত সঞ্চালনৰ জৰিয়তে লিংগৰ উদ্দীপনা সৃষ্টি হয়। এয়া এক প্ৰকাৰৰ পাৰস্পৰিক হস্তমৈথুন।
চুমা বা চুম্বন: দুজন মানুহৰ মাজত ওঁঠ স্পৰ্শ, বিশেষকৈ গভীৰ চুমাক যৌন কাৰ্য্য বুলি ধৰিব পাৰি। এই ধৰণৰ কাৰ্য্যত এজন ব্যক্তিৰ জিভা আন এজনৰ মুখত প্ৰৱেশ কৰাটো জড়িত হৈ থাকে। কেৱল ওঁঠতে নহয়, সংগীৰ শৰীৰৰ যিকোনো অংশত চুমা সংগঠিত কৰিব পাৰি আৰু চুমা কামকেলিৰ এক সাধাৰণ অংশ।
স্তন সংগম: স্তনত লিংগটো ৰাখি ওপৰলৈ তললৈ লৰচৰ কৰি লিংগক উদ্দীপিত কৰা।
স্তন উদ্দীপনা: যেতিয়া এজন সংগীয়ে আনজন সংগীৰ স্তনত (হাত বা মুখেৰে) মৰম কৰে।
ট্ৰিবাডিজিম : এইটো সমকামী মহিলাৰ যৌন কাৰ্য্যকলাপৰ এটা প্ৰকাৰভেদ।

লিংগৰ দ্বাৰা অভেদ্য কিন্তু অন্যভাৱে ভেদ কৰিব পৰা

আঙুলি সঞ্চালন:
মুখমৈথুন: যদি মহিলাৰ যৌনাংগত মুখৰ সংগম কৰা হয়, তেন্তে ইয়াক যোনিলেহন বোলা হয়। যদি মৌখিক সংগম মলদ্বাৰৰ সৈতে কৰা হয় তেন্তে ইয়াক পায়ুলেহন বুলি কোৱা হয়।
ভাইব্ৰেটৰ বা কম্পযন্ত্ৰ ব্যৱহাৰ কৰি উদ্দীপনা সৃষ্টি:

বৰ্হি সংযোগ

তথ্যসূত্ৰ

শ্ৰেণী: মানৱ যৌনতা
জাজিম

alt=Jajim of the Kermanshah Province|
জাজিমক জেলিম বা জাজিম-বাফি বুলিও লিখা হয়, ই হৈছে ইৰাণৰ বেছিভাগ গাঁও আৰু গ্ৰাম্য অঞ্চলত সৃষ্টি আৰু ব্যৱহাৰ কৰা ৰঙীন প্ৰাকৃতিক আঁহৰদ্বাৰা তৈয়াৰী হাতেৰে নিৰ্মিত, সমতল বোৱা বস্ত্ৰ। জাজিম আজাৰবাইজান, তুৰস্ক, ভাৰত আদি ঠাইত পোৱা যায়।

জাজিমৰ বৰ্ণনা

ইৰাণৰ যাযাবৰী শ্বাহসেৱন লোকসকলে এই হস্তশিল্পৰ উৎপত্তি কৰিছিল বুলি ভবা হয়। জাজিম হৈছে কম্বলৰ দৰে ডাঠ এবিধ বস্ত্ৰ। জাজিম সৃষ্টি কৰিবলৈ ব্যৱহাৰ কৰা সূতা হয় উল বা কপাহ, নহয় ঊল আৰু কপাহৰ মিশ্ৰণ। ধ্ৰুপদীভাৱে বোৱা এটা পেনেলত বোৱা কিলিম আৰু কাৰ্পেটৰ বিপৰীতে এখন জাজিম বোৱাবলৈ আপুনি একাধিক সংকীৰ্ণ পেনেল তৈয়াৰ কৰা হয় (প্ৰায়ে ৪) আৰু পেনেলবোৰ পিছত একেলগে চিলাই কৰা হয়। ইয়াৰ উপৰি বিছনা হিচাপে, বিছনা মোহাৰিবলৈ, কৰ্চী কভাৰ (টেবুল হিটাৰ),

২০২০ চনৰপৰা ইৰাণৰ সাংস্কৃতিক ঐতিহ্য, হস্তশিল্প আৰু পৰ্যটন মন্ত্ৰ্যালয়ে এক শৈক্ষিক কাৰ্যসূচীৰ জৰিয়তে প্ৰাচীন শিল্পকলাৰ প্ৰচাৰৰ বাবে ধন বিনিয়োগ কৰি আহিছে।

তথ্যসূত্ৰ

শ্ৰেণী:সামগ্ৰী
শ্ৰেণী:বস্ত্ৰ
তাওৰাত

শ্ৰেণী:ইছলাম ধৰ্ম
শ্ৰেণী:ধৰ্ম গ্ৰন্থ
তাওৰাত এটা আকাশী কিতাপ যিটো ইছলামৰ ৰাছুল মুছা (আঃ)ৰ উপৰত অৱতীৰ্ণ হৈছিল। ই হিব্ৰু ভাষাত লিখিত ইহুদীসকলৰ পৱিত্ৰ ধৰ্মগ্ৰন্থ। হিব্ৰু ভাষাত ইয়াৰ নাম '"তোৰাহ্। তোৰাহ্ শব্দৰ অৰ্থ "আইন", "নিয়ম", বা "শিক্ষণীয় উপদেশ"। ই ৫ টা পুস্তকৰ সম্বন্ধয়েৰে গঠিত সেয়েহেই তাওৰাতক বহুতে মুছাৰ "পঞ্চ পুস্তক" বুলি কয়।

তাওৰাত ইহুদিসকলৰ ধৰ্মীয় ৰীতিনীতিৰ মূল আৰু আটাইতকৈ গুৰুত্বপূৰ্ণ দলিল। এইটো এটা হিব্ৰু শব্দ, যাৰ অৰ্থ "শিক্ষা"। তাওৰাত মূলত সিহঁতৰ ধৰ্মগ্ৰন্থ তানাখৰ প্ৰথম অংশক বুজালেও, সাৰ্বিকভাবে তোৰাহ বুলিলে ইহুদিসকলৰ লিখিত আৰু মৌখিক শিক্ষা, যেনেকৈ - মিশ্বনাহ, তালমুদ, মিদ্ৰাশ্ব, ইত্যাদি ধৰ্মীয় অনুশাসনমূলক গ্ৰন্থক একেলগে ইঙ্গিত কৰে।

তাওৰাতৰ মাজত হিব্ৰু বাইবেলৰ প্ৰথম পাঁচখন কিতাপ পৰে। এই পঞ্চ পুস্তকৰ নাম নিম্নৰূপ।

জেনেচিচ
এক্সোডাচ
লেভিটিচাচ
নাম্বাৰচ
ড্যুটাৰনমি

ইহুদিসকলে বিশ্বাস কৰে তাওৰাত হ'ল মুছাৰ ওচৰত ঈশ্বৰৰ পোনপটীয়া প্ৰদত্ত বাণী।

তথ্যসূত্ৰ
জিৱা (দেৱী)

জিৱা, জিভা (লেটিন: Siwa) পোলাবিয়ান স্লাভসকলৰ অবোড্ৰিটিক কনফেডাৰেচনৰ অন্তৰ্গত এটা জনগোষ্ঠীৰ মাতৃদেৱী। দেৱীগৰাকীয়ে এনেদৰে কেৱল বজ’ভৰ হেলমল্ডৰ ক্ৰনিকলতহে প্ৰকাশ পাইছে। তেওঁ নিক্লোটৰ ৰাজত্বকালত পৌত্তলিক পূজাৰ শক্তিশালী হোৱাৰ বিষয়ে বৰ্ণনা কৰিছিল।

জনজাতিটোৰ মূল গৰ্ড ৰাটজেবাৰ্গ হোৱাৰ বাবে ক্ৰনিকলৰ এটা কপিত জিৱাক "ৰাটজেবাৰ্গৰ দেৱী" বুলি কোৱা হয়।

ক্ৰনিকলৰ কপিসমূহত এই নামটো এনেদৰে উল্লেখ কৰা হৈছে: ছিৱা (Siwa, কোপেনহেগেনৰ কপি), ছিৱে (Siwe, লুবেক), চিলুৱে (Silue, ভিয়েনা), চিনা (Synna, শ্বচেচিন)। কোপেনহেগেন, লুবেক আৰু শ্বচেচিন পাণ্ডুলিপিসমূহে ইংগিত দিয়ে যে নামটোত ⟨w⟩ ([v]) গ্ৰেফিম আছিল; Szczecin সংকেত সঘনাই ⟨u⟩ → ⟨n⟩ বিকল্পৰ ফলত সৃষ্টি কৰা হৈছিল আৰু ই *Syuua ৰূপ প্ৰতিফলিত কৰিছিল, আনহাতে ডাবল ⟨u⟩ = ⟨w⟩, যিয়ে মূল ৰূপ *Sywa (*Syva) সূচায়। ভিয়েনাৰ প্ৰতিলিপি মূলৰ তুলনাত আটাইতকৈ বিকৃত।

এই থিয়নিমৰ ব্যুৎপত্তি সম্পৰ্কে পণ্ডিতসকলৰ একমত। ইয়াক স্লাভিক *Živa হিচাপে পঢ়া হয়, স্লাভিক নাৰী বিশেষণ *živa "জীৱিত, জীয়াই থকা, জীয়াই থকা"ৰ পৰা আহিছে। Živa হৈছে কেইবাটাও স্লাভিক ভাষাত প্ৰমাণিত ব্যক্তিগত নামো, যেনে- পুৰণি পোলাবিয়ান ব্যক্তিগত নাম *Živa (লেটিন: Zive, ১৩৩৬), পুৰণি পোলেণ্ডৰ উপাধি Żywa (লেটিন: Siwa, Sywa, Szywa, Szyva), ছাৰ্বো-ক্ৰ'ৱেচিয়ান প্ৰদত্ত নাম Živa, বুলগেৰিয়ান Zhiva, আৰু অন্যান্য। গতিকে মূলতঃ এই থিয়নিমটো এটা নিৰ্দিষ্ট নাম আছিল, যিটো তেতিয়া এগৰাকী অজ্ঞাত দেৱীৰ উপনাম হৈ পৰিছিল, যাৰ বৈশিষ্ট্যসমূহ নামটোৰ অৰ্থৰ সৈতে জড়িত হ’ব লাগিব; এই থিয়নিমটোক এটা ইচ্ছাকৃত নাম হিচাপে বুজিব পাৰি, যেনে, "তেওঁ জীয়াই থাকিব আৰু দীৰ্ঘদিন জীয়াই থাকিব পাৰে", বা এটা বৈশিষ্ট্যপূৰ্ণ নাম, যেনে, "যি তেওঁ জীয়াই আছে।" ভ্যাচেছলাভ ইভানভ i ভ্লাদিমিৰ ট'প'ৰভে জিভাক দেৱী মোকোছৰ উপনাম বুলি গণ্য কৰিছিল (যিটো খ্ৰীষ্টান ধৰ্মৰ পিছত পোলাবিয়ানসকলৰ নামত সংৰক্ষিত হৈছিল)।

তথ্যসূত্ৰ

গ্ৰন্থপঞ্জী

শ্ৰেণী:দেৱ-দেৱী
জয়কান্তন

ড. জয়কান্তন (; জন্ম : ২৪ এপ্ৰিল, ১৯৩৪   – ৮ এপ্ৰিল, ২০১৫), জনপ্ৰিয় নাম : জেকে, হ'ল এগৰাকী ভাৰতীয় লেখক, সাংবাদিক, সু-বক্তা, চলচ্চিত্ৰ নিৰ্মাতা, সমালোচক আৰু সক্ৰিয় সমাজ-কৰ্মী। ৯ বছৰ বয়সতে, পঞ্চম শ্ৰেণীলৈকে পঢ়াৰ পাছত তেওঁ বিদ্যালয়লৈ যোৱা বাদ দিছিল আৰু মাদ্ৰাজলৈ গৈ ভাৰতীয় কমিউনিষ্ট পাৰ্টিত যোগদান কৰিছিল।চিপিআইৰ অফিচতে তেওঁ চিনাকী হৈছিল বিশ্ব সাহিত্যৰ সৈতে আৰু তেওঁৰ প্ৰথমটো লেখা ছপা হৈছিল পাৰ্টিৰ পুস্তিকাত। তাৰ পিছত আৰু তেওঁ থমকি ৰোৱা নাই। ছয় দশকজোৰা সাহিত্যিক জীৱনত জয়কান্তনে লিখি উলিয়াইছে, দুখনকৈ আত্মজীৱনীৰ উপৰিও ৪০খন উপন্যাস আৰু ২০০ গল্প। কেৱল সাহিত্যকাৰ হৈ নাথাকি তেওঁ দুখনকৈ চলচ্চিত্ৰও নিৰ্মাণ কৰিছিল। তেওঁৰ চাৰিখন উপন্যাসৰ আধাৰতো চলচ্চিত্ৰ নিৰ্মিত হৈছে।

তেওঁৰ অৱদানক স্বীকৃতি জনাই তেওঁক ভাৰতৰ সৰ্বোচ্চ সাহিত্য সম্মান জ্ঞানপীঠ বঁটা (২০০২) আৰু সাহিত্য অকাডেমি বঁটা (১৯৭২) প্ৰদান কৰা হৈছে। ভাৰত চৰকাৰে ২০০৯ চনত তেওঁ পদ্মভূষণেৰে বিভূষিত কৰিছে। ১৯৭৮ চনত তেওঁ ছোভিয়েট দেশ নেহৰু বঁটা আৰু ২০১১ চনত ৰাছিয়ান চৰকাৰৰ অৰ্ডাৰ অৱ ফ্ৰেণ্ডশ্বিপ লাভ কৰিছে। শ্ৰেষ্ঠ কাহিনী লেখক হিচাপে ১৯৭৮ চনত তেওঁ তামিলনাডু ৰাজ্যিক চলচ্চিত্ৰ বঁটা লাভ কৰিছে।

৮ এপ্ৰিল, ২০১৫ চনত তেওঁ মৃত্যুবৰণ কৰে।

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী: পদ্মভূষণ বঁটা বিজয়ী
শ্ৰেণী:জ্ঞানপীঠ বঁটা বিজয়ী
শ্ৰেণী:তামিল ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
বগৰী

বগৰী হ'ল বাকথৰ্ন (buckthorn) পৰিয়ালৰ যিযিফাছ (Ziziphus) জাতিৰ এবিধ ফলধাৰী উদ্ভিদ। ইংৰাজীত ইয়াক সাধাৰণতে যুযুবে বা যুযুবা, ৰেড ডেইট, ইণ্ডিয়ান ডেইট, কোৰিয়ান ডেইট, ছাইনীজ ডেইট আদি শব্দেৰে জনা যায়। ফল উৎপাদনৰ বাহিৰেও ইয়াক সাধাৰণতে ছা-দিয়া গছ হিচাপেও ৰোপন কৰা হয়। বগৰীৰ বৈজ্ঞানিক নাম যিযিফাছ যুযুবা।

বৰ্ণনা

প্ৰায় ৫ ৰ পৰা ১২ মিটাৰ উচ্চতাৰ গুল্মজাতীয় অথবা সৰু গা-গছেৰে সৈতে বগৰী এবিধ পৰ্ণপাতী উদ্ভিদ। ডালবিলাক কাঁইটীয়া। পাত মসৃণ, আকাৰত সৰু (২ ৰ পৰা ৭ ছে.মি. বহল আৰু ১ ৰ পৰা ৩ ছে.মি. দীঘল)। সেউজ-হালধীয়া বৰণৰ ক্ষুদ্ৰ পাহিবোৰৰ সৈতে ফুলবোৰ প্ৰায় ৫ মি.মি বহল হোৱা দেখা যায়। ঘূৰণীয়া ফলবোৰ খাবলৈ টেঙা-মিঠা সোৱাদ লগা। কেঁচাতে ফলৰ ৰঙ সেউজীয়া হৈ থাকে, পকিলে ক্ৰমান্বয়ে ৰঙা হৈ সোতোৰা-সোতৰ বাদামী বৰণৰ পকা খেজুৰৰ দৰে হৈ পৰে। ফলৰ ভিতৰত এটা টান ঘূৰণীয়া বীজ থাকে।

বিস্তৃতি

বহুলভাৱে কৰা খেতিৰ বাবে গছজোপাৰ সঠিক প্ৰাকৃতিক বিস্তৃতি জনাতো অসম্ভৱ। তথাপিও আনুমানিকভাৱে বগৰী গছ দক্ষিণ এচিয়াৰ লেবানন, ইৰাণ, পাকিস্তান, ভাৰত, বাংলাদেশ, নেপাল, কোৰিয়া উপদ্বীপ অঞ্চল, দক্ষিণ অৰু মধ্য চীনদেশ আদি অঞ্চলত থলুৱাভাৱে উপলব্ধ বুলি ঠাৱৰ কৰা হৈছে। দক্ষিণ-পূৱ ইউৰোপতো ই সম্ভৱতঃ থলুৱাভাৱে উপলব্ধ।

খেতি আৰু ব্যৱহাৰ

বগৰীগছ খৃষ্টপূৰ্ব ৯০০০ বছৰ পূৰ্বে এচিয়া মহাদেশত ঘৰছীয়াকৰণ কৰা হৈছিল।বগৰীগছ ৪০০ ৰো অধিক বিভিন্ন প্ৰকাৰত উপলব্ধ। 

বেমাৰ আৰু অপকাৰী কীট

চীনদেশ আৰু কোৰীয়াত বগৰী গছ উইট্ছ ব্ৰুম (Witch's brooms) বেমাৰৰ দ্বাৰা আক্ৰান্ত হোৱা দেখা যায়। এনে বেমাৰ হ'লে গছজোপাৰ প্ৰাকৃতিক ডাল বিন্যাস সলনি হৈ পৰে আৰু এটা বা দুটা বিন্দুৰ পৰাই সকলো ডালৰ গজালি ওলোৱা দেখা যায়।

References

শ্ৰেণী:ফল
এৰি অহা দিনবোৰ

এৰি অহা দিনবোৰ হৈছে অসমীয়া সাহিত্যিক আৰু কবি নলিনীবালা দেৱীৰ আত্মজীৱনী। ১৯৭৬ চনত তেখেতৰ এই আত্মজীৱনীখন প্ৰকাশিত হৈছিল। আত্মজীৱনীখনত তেখেতে শৈশৱ-কৈশোৰৰ সময়ৰ পৰা আৰম্ভ কৰি জীৱনৰ বিয়লি বেলালৈকে অৰ্জন কৰা অনেক অভিজ্ঞতা-উপলব্ধিৰ বৰ্ণনা কৰিছে।

লেখিকাৰ সংক্ষিপ্ত জীৱনী

নলিনীবালা দেৱীৰ জন্ম হৈছিল ১৮৯৮ চনৰ ২৩ মাৰ্চত অসমৰ বৰপেটাত। পিতৃ আছিল কৰ্মবীৰ নবীন চন্দ্ৰ বৰদলৈ আৰু মাতৃ আছিল হেমন্ত কুমাৰী। তেখেতে ঘৰতেই সংস্কৃত, সাহিত্য, গীত, ছবি অঁকা আদি সকলো শিক্ষা লাভ কৰিছিল। ১৯০৯ চনত মাত্ৰ ১১ বছৰ বয়সতে শিৱসাগৰৰ জীৱেশ্বৰ চাংকাকতিৰ লগত তেওঁৰ বিয়া হৈছিল। কিন্তু মাত্ৰ ১৯ বছৰ বয়সতে (১৯১৭ চনত) তেওঁ অকালতে স্বামীৰ মৃত্যু ঘটে।

নলিনীবালা দেৱী অসম সাহিত্য সভাৰ প্ৰথমগৰাকী মহিলা সভাপতি আছিল। অসমীয়া কাব্য সাহিত্যত তেখেতক ৰহস্যবাদী কবি বা অতিন্দ্ৰীয়বাদী কবি হিচাপে জনা যায়। সাহিত্য অকাডেমি বঁটা (অলকানন্দ গ্ৰন্থৰ বাবে) লাভ কৰা তেখেত আছিল প্ৰথমগৰাকী অসমীয়া মহিলা। ১৯৫৮ চনত তেখেতে ভাৰত চৰকাৰৰ পৰা সন্মানীয় পদ্মশ্ৰী লাভ কৰে। অসমীয়া সাহিত্যৰ ভঁৰাললৈ তেখেতে গুৰুত্বপূৰ্ণ বৰঙণি আগবঢ়াই গৈছে।

গ্ৰন্থৰ সংক্ষিপ্ত বিৱৰণ

লগতে চাওক

নলিনীবালা দেৱী

তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী: আত্মজীৱনী